section_heading: Povijest
paragraph_text: Nakon bečkog rata mnogi su katolički Hrvati izbjegli iz ovih krajeva koji su opustjeli. Ovaj je kraj pripadao župi Dragunja koja je pripadala samostanskom području Gradovrha. Iseljenjem velikog broja katolika župa se ugasila. Samo 30 franjevaca posluživalo je pastoralno cijeli tuzlanski bazen. 1699. se vraćaju u ovaj kraj, ali još ne djeluju zbog osjećaja nesigurnosti, pa u 18. i prvoj polovici 19. stoljeća prebivaju povremeno u Lipnici i na Husinu odakle odlaze u Tuzlu radi pokrivanja vjerničkih potreba za bogoslužjem. Tako se postupno uspostavila Lipnička kapelanija čije je sjedište 1838. godine preneseno u Breške. mini|desno|250px|Lipnica u knjizi Otta Blaua iz 1877. godine Reisen in Bosnien und der Hertzegowina.